434 TÖRVÉNYEINK TÖRTÉNETE AZ AUSZTRIAI HÁZ ALATT, 
ket elfoglalnak , bort és sert méretnek , s más ily kihágásokat elkövetnek , 
országunk réndei a király határozatának is hozzájárultával rendelik: hogy 
mind ezen visszaélések törültessenek el, és az érdeklett kamarai tisztek 
magokat az 1630 : 28-ik cikknek, és abban előidézett törvényeknek min- 
den pontjaihoz alkalmazzák, 
A 84-ik ágazat, mely a kir. tábla által nagys. Rottal Lajos részére 
már régen hozott, és az 1638: 61-ik cikk által is végrehajtatni sürgetett 
itéletnek egy itélőmester vagy káptalan általi végrehajtását ismét sürgeti , 
és az azt akadályozó selmeci és más egyéb bányakamarákat ő felsége által 
hazánk törvényeinek és szokásainak megtartására szorittatni kéri. 
A 85-ik ágazat, mely a rézedényeknek vétele és a Garam vizénlevitele 
iránt az 1625 : 42- és 1638: 65-ik cikkeket megújítja azon hozzáadással , 
hogy a kamarai tisztek ezen réz- és faedények árát fel ne emeljék. 
A 97-dik ágazat, mely a keszthelyi, egerszegi, szentgróti és ke- 
méndi határszélieknek kötelességül teszi: hogy tartozó dézsmáikat a 
mostani püspöknek ugyan azon módon adják meg, mily módon azokat 
elődeinek megadni szokták. 
A 101-ik ágazat, mely a jászói prépostságról rendeli hogy, mihelyest 
az megürülend , azonnal előbbi állapotjába állíttassék vissza, és legalább 
öt, hiteles eljárásra alkalmas tagot tartson. Továbbá , hogy azok ellen, kik 
a zavarok alatt ezen konventnek és az egri káptalannak okleveleit elrab- 
lották , a fő- és alispánok mint rablók ellen járjanak el. 
A 102-ik ágazat, mely a győri káptalanbeliek szabadságának fentar- 
tására rendeli, hogy a győri püspök a káptalannak hatóságába, eljárásaiba és 
jószágaiba magát ne avassa, a káptalanbeliekre bírságokat önhatalmulag ne 
vessen , a megürült húbéreket és kanonokságokat a törvényben kiszabott 
időntúl, osztogatási jogának vesztesége és az idő közben bevett jövedel- 
meknek megtérítése alatt, üresen ne hagyja, végintézeteiket meg ne vál- 
toztassa , a végintézet nélkül megholtaknak szerzett vagyonaikról ne ren- 
delkezzék , levéltáraikat és szekrényöket meg ne sértse, s a hazafiaknak 
abban létező leveleiket átvizsgálni, elvinni, vagy megsemmisíteni, hiva- 
talának vesztesége alatt ne merészelje. Továbbá ezen ágazat az 1557. törv. 
10-ik cikkének 5-ik §-át megújítja. 
A 103-ik ágazat, melyben 1) Sürgettetik: hogy ünnepnyolcadi mind 
nagyobb mind rövid törvényszékek Magyarországban a meghatározott 
időkben, valamint Slavoniában is a királynak megegyezésével tartassanak. 
